CIG 3066
Region: Asia Minor — Ionia

εδοξεν τωι κοινωι της εχινου συμμοριας επειδη ελλανικος ζωιλου σατυρος αρτεμιδωρου αγελιππος ευφρανορος αθηνοδωρος δημητριου ανδρες αγαθοι και [προθυ]μοι εισιν εις τα συμφεροντα τηι συμμοριαι προσταται τε γενομενοι της εχινου συ[μμο]ριας τας τε θυσιας πασας συνετελ[ε]σαν πρεποντως και κατα τον νομον και εν τοις αλλοις προεστησαν αξιως [της] συμμοριας ουδεμιαν ανενεγκαντες τωι κοινωι δαπανην αλλ εκ των ιδιων παντα χορηγησαντες αφειδως ες τας θυσιας πασας τας συντελουμενας υπο της εχινου συμμοριας τοις τε θεοις και τοις ευεργεταις και την αλλην δαψιλειαν εποιησαντο των εις την υποδοχην αναλισκομενων αξιως της τε συμμοριας και εαυτων ρια φαινηται τοις καλοις και αγαθοις των ανδρων απονεμουσα τας καταξιας χαριτας δεδοχθαι τηι εχινου συμμοριαι επαινεσαι ελλανικον ζωιλου σατυρον αρτεμιδωρου αγελιππον ευφρανορος αθηνοδωρον δημητριου και στεφανωσαι εκαστον αυτων στεφανωι θαλλου αρετης ενεκεν και φιλοδοξιας ης εχοντες διατελουσιν εις το κοινον της συμμοριας και αναγγειλαι αυτον τον στεφανον τοις λευκαθεοις μετα τας σπονδας εν ηι αγ γινηται ημεραι η συμμορια της δε αναγγελιας επιμελεισθαι τους καθ εκαστον ετος τιμωμενους προστατας. ινα δε και μνημονευηται αυτων εις απαντα τον χρονον η φιλοτιμια και ζηλωσιν αυτους οι επιγινομενοι εχιναδων αναγραψαι τους αποδειχθησομενους ανδρας του[το] το ψηφισμα εις στηλην λιθινην και τους στεφανους και στησαι παρα τομ βωμον της συμμοριας. βουλ[ο]μενοι δε και εν τουτοις ακολουθοι φαινεσθαι και α[δ]απανον καταστησαι το κοινον την εις ταυτα δα[πανην] εσομενην εκ των ιδιων ανεδεξαντο ποιησειν. απεδειχθησαν ελλανικος ζωιλου σα[τυρος] αρτεμιδωρου.